**8. разред, музичка култура**

 Драги осмаци, на другом часу ван наше учионице ћете учити о музици у Србији у другој половини 20. века. Лекција се налази у уџбенику на странама 110-112.

 Сећате се да смо на часовима разговарали о томе да је уметничка музика у Србији каснила за европском јер смо дуго били под турском владавином. Стваралаштвом композитора о којима ћете сада читати, српска музика почиње да иде у корак са истоветним савременим европским струјањима, престајући са дотле уобичајеним закашњењем.

 Неке од композитора смо већ помињали ове школске године или у ранијим разредима, па ћете се сад подсетити њиховог стваралаштва. Уз читање о сваком композитору, послушајте и задати звучни пример са CD-a (''СЛУШАЊЕ''), а уколико немате CD, звучне примере можете послушати на Youtube.

Уживајте у музици 😊